มันนี่ทูเดย์
นายระเฑียร ศรีมงคล ประธานเจ้าหน้าที่บริหาร บริษัท บัตรกรุงไทย (เคทีซี) เปิดเผยว่า
12 พ.ย. 2559

เคทีซีตั้งเป้าปีหน้าโต 15%
นายระเฑียร ศรีมงคล ประธานเจ้าหน้าที่บริหาร บริษัท บัตรกรุงไทย (เคทีซี) เปิดเผยว่า แผน การดำเนินงานปี 2560 เคทีซี ตั้งเป้าหมายว่าจะมีปริมาณการใช้จ่ายผ่านบัตรเติบโต 15% และสินเชื่อขยายตัว 10% และจะรักษาระดับของหนี้ที่ไม่ก่อให้เกิดรายได้ (เอ็นพีแอล) ให้ใกล้เคียงกับปี 2559 นี้ ซึ่ง ณ สิ้นไตรมาส 3 เอ็นพีแอล อยู่ที่ 1.86% รวมทั้งตั้งเป้าหมายทำกำไรเพิ่มขึ้นได้ไม่ต่ำกว่า 10% ทั้งนี้แผนระยะยาวเพื่อรองรับแนวโน้มของเทคโนโลยีดิจิทัล สำหรับผลการดำเนินงาน 9 เดือนที่ผ่านมา มีสินทรัพย์รวม 61,146 ล้านบาท เพิ่มขึ้น 12% มีกำไร 1,854 ล้านบาท เติบโต 21% 
ฐิติกรสินเชื่อมอเตอร์ไซค์โต
น.ส.ปฐมา พรประภา กรรมการ ผู้จัดการ บริษัท ฐิติกร (TK) ผู้ให้บริการเช่าซื้อรถจักรยานยนต์รายใหญ่ในประเทศไทย กล่าวว่า ในช่วง 9 เดือนแรกของปีนี้ บริษัทสามารถขยายลูกหนี้เช่าซื้อรถจักรยานยนต์ได้ 8.6% หรือเกือบ 2 เท่าตัวของยอดขายรถจักรยานยนต์ทั้งตลาดที่เพิ่มขึ้น 4.4% จาก 1.29 ล้านคันเมื่อปีที่แล้ว มาเป็น 1.35 ล้านคัน ทั้งนี้บริษัทเตรียมความพร้อมในการขยายการให้บริการสินเชื่อ รวมถึงเครือข่ายที่ครอบคลุม 88 สาขา ราชอาณาจักรกัมพูชา 3 สาขา และสาธารณรัฐประชาธิปไตยประชาชนลาว 1 สาขา  สำหรับผลการดำเนินงานไตรมาส 3 ของปี 2559 บริษัท ฐิติกรและบริษัทย่อยมีกำไรสุทธิ 112.4 ล้านบาท เพิ่มขึ้น 74.6%